

ΕΛΛΗΝΙΚΟ ΜΕΣΟΓΕΙΑΚΟ ΠΑΝΕΠΙΣΤΗΜΙΟ

ΣΧΟΛΗ ΕΠΙΣΤΗΜΩΝ ΔΙΟΙΚΗΣΗ ΚΑΙ ΟΙΚΟΝΟΜΙΑΣ

ΤΜΗΜΑ ΔΙΟΙΚΗΤΙΚΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ

**…………………………..**

Άγιος Νικόλαος, 19-09-2024

Αριθμ. Πρωτ. : 1330 /Φ20

|  |  |  |
| --- | --- | --- |
| Ταχ. Διεύθυνση | : | ΦΟΥΡΝΙΑ ΛΑΚΩΜΙΑ |
| Ταχ. Κώδικας | : | 72100 ΑΓΙΟΣ ΝΙΚΟΛΑΟΣ  |
| Πληροφορίες | : | Καλαρχάκη Κατερίνα |
| Τηλέφωνο | : | 2841091103 |
| e-mail | : | secretariat-mst@hmu.gr |

 **Ορθή Επανάληψη**

**ΠΡΟΚΗΡΥΞΗ ΕΚΛΟΓΩΝ**

ΓΙΑ ΤΗΝ ΑΝΑΔΕΙΞΗ ΕΚΠΡΟΣΩΠΩΝ ΤΩΝ ΦΟΙΤΗΤΩΝ/ΤΡΙΩΝ ΚΑΙ ΤΩΝ ΑΝΑΠΛΗΡΩΤΏΝ ΤΟΥΣ

 ΣΤΗ ΣΥΝΕΛΕΥΣΗ ΤΟΥ ΤΜΗΜΑΤΟΣ ΔΙΟΙΚΗΤΙΚΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ

ΤΗΣ ΣΧΟΛΗΣ ΕΠΙΣΤΗΜΩΝ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ ΤΟΥ ΕΛΛΗΝΙΚΟΥ ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ

 ΜΕ ΘΗΤΕΙΑ ΑΠΌ 01-01-2025 ΈΩΣ 31-12-2025

**Ο Πρόεδρος του Τμήματος Διοικητικής Επιστήμης και Τεχνολογίας**

 Έχοντας υπόψη:

1. Τις διατάξεις του άρθρου 23 του ν. 4610/2019 (A’ 70) «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές διατάξεις», όπως ισχύει,
2. Τις διατάξεις των άρθρων 75 έως 78 του ν. 4727/2020 (Α΄ 184) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις», όπως ισχύει,
3. Τις διατάξεις των άρθρων 29, 42, 76, 413 του ν. 4957/2022 (A’ 141) «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις», όπως ισχύει,
4. Τις διατάξεις του ν. 4624/2019 (Α΄ 137) «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις»,
5. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός Προστασίας Δεδομένων – ΓΚΠΔ/General Data Protection Regulation – GDPR),
6. Τη με αρ. 5204/11-11-2021 ( Β΄ 5244) Υπουργική Απόφαση με τίτλο «Λειτουργία ψηφιακής κάλπης “ΖΕΥΣ”»,
7. Τη με αρ. 123024/Ζ1/06.10.2022 (B’ 5220) Κοινή Υπουργική Απόφαση με θέμα «Καθορισμός της διαδικασίας ανάδειξης των μονομελών οργάνων των Μονοτμηματικών Σχολών, των Τμημάτων, των Τομέων και λοιπών μονομελών οργάνων των Ανώτατων Εκπαιδευτικών Ιδρυμάτων (Α.Ε.Ι.), των εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών/τριών στα συλλογικά όργανα των Α.Ε.Ι.»,
8. Το με αριθμ. πρωτ. 141011/Ζ1/14-11-2022 έγγραφο του Τμήματος Α΄ Οργάνωσης Ανώτατης Εκπαίδευσης του ΥΠΑΙΘ με θέμα: «Ερώτημα σχετικά με τη διαδικασία ανάδειξης των φοιτητών/τριών στα συλλογικά όργανα των Α.Ε.Ι. μετά τη δημοσίευση της με αριθμό 123024/Z1/6.10.2022 κοινής υπουργικής απόφασης με τίτλο «Καθορισμός της διαδικασίας ανάδειξης των μονομελών οργάνων των Μονοτμηματικών Σχολών, των Τμημάτων, των Τομέων και λοιπών μονομελών οργάνων των Ανώτατων Εκπαιδευτικών Ιδρυμάτων (Α.Ε.Ι.), των εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών/τριών στα συλλογικά όργανα των Α.Ε.Ι.» (Β΄ 5220)»,
9. Τη με αριθ. 5132/Φ.20/18-7-2023 (Υ.Ο.Δ.Δ. ΦΕΚ734/27-7-2023 Διαπιστωτική Πράξη του Πρύτανη του Ελληνικού Μεσογειακού Πανεπιστημίου με θέμα «Εκλογή Προέδρου και Αντιπροέδρου του Τμήματος Διοικητικής Επιστήμης και Τεχνολογίας της Σχολής Επιστημών Διοίκησης και Οικονομίας του Ελληνικού Μεσογειακού Πανεπιστημίου»,

**ΠΡΟΚΗΡΥΣΣΕΙ**

εκλογές για την ανάδειξη εκπροσώπων των φοιτητών/τριών των προγραμμάτων σπουδών πρώτου, δεύτερου και τρίτου κύκλου, με τους/τις αναπληρωτές/τριές τους, στη Συνέλευση του Τμήματος Διοικητικής Επιστήμης και Τεχνολογίας της Σχολής Σχολής Επιστημών Διοίκησης και Οικονομίας του Ελληνικού Μεσογειακού Πανεπιστημίου με ετήσια θητεία, από 01-01-2025 έως 31-12-2025 και καθορίζει ως ημερομηνία διεξαγωγής των εκλογών την **05-11-2024** ημέρα Τρίτη **και ώρα από 09:00 έως 16:00.** Σε περίπτωση άγονης διαδικασίας, η εκλογική διαδικασία θα επαναληφθεί την επόμενη εργάσιμη ημέρα, την **Τετάρτη 06-11-2024.**

**Α. Υποψηφιότητες**

Δικαίωμα υποβολής υποψηφιότητας για τη θέση του/της εκπροσώπου των φοιτητών/τριών στη Συνέλευση του Τμήματος έχουν όλοι/ες οι φοιτητές/τριες των προγραμμάτων σπουδών πρώτου, δεύτερου και τρίτου κύκλου, υπό την προϋπόθεση ότι κατά τη διάρκεια της θητείας για την οποία προκηρύσσεται η θέση δεν υπερβαίνουν την ελάχιστη διάρκεια του προγράμματος σπουδών σύμφωνα με την απόφαση ίδρυσής του.

Ειδικά, οι υποψήφιοι διδάκτορες του Τμήματος, έχουν δικαίωμα υποβολής υποψηφιότητας υπό την προϋπόθεση ότι κατά τη διάρκεια της θητείας για την οποία προκηρύσσεται η θέση δεν συμπληρώνεται η ελάχιστη διάρκεια των τριών (3) ετών από την εγγραφή τους.

Οι ενδιαφερόμενοι/νες που πληρούν τις προϋποθέσεις θα πρέπει να υποβάλουν ηλεκτρονικά την υποψηφιότητά τους, μέσω του ιδρυματικού λογαριασμού τους, στη Γραμματεία του Τμήματος και στην ηλεκτρονική διεύθυνση secretariat-mst@hmu.gr, το αργότερο, μέχρι **τις 15-10-2024** ημέρα Τρίτη έως τις 14:00 με υπογεγραμμένη αίτηση, βάσει του συνημμένου στην προκήρυξη υποδείγματος.

Παραίτηση από υποβληθείσα υποψηφιότητα είναι δυνατή το αργότερο έως τη δέκατη ημέρα πριν τη διεξαγωγή της ψηφοφορίας με την ηλεκτρονική αποστολή υπογεγραμμένης γραπτής δήλωσης προς τη Γραμματεία του Τμήματος.

**Β. Όργανο Διενέργειας Εκλογών (Ο.Δ.Ε.)**

Για την εκλογική διαδικασία ορίζεται ως Όργανο Διενέργειας Εκλογών (Ο.Δ.Ε.) τριμελής Εφορευτική Επιτροπή αποτελούμενη από τρία (3) τακτικά και ισάριθμα αναπληρωματικά μέλη, που αναδεικνύονται με επιμέλεια του Προέδρου του Τμήματος, μέσω ηλεκτρονικής κλήρωσης μεταξύ του συνόλου των φοιτητών/τριών που απαρτίζουν το εκλεκτορικό σώμα, εξαιρουμένων όσων φοιτητών/τριών έχουν ήδη υποβάλει υποψηφιότητα κατά τον χρόνο διενέργειας της κλήρωσης.

Αν κάποιο από τα μέλη που κληρώθηκαν υποβάλλει υποψηφιότητα, τη θέση του λαμβάνει το αναπληρωματικό μέλος. Αν τα μέλη της εφορευτικής επιτροπής που κληρώθηκαν αρνηθούν ή κωλύονται να ασκήσουν τα καθήκοντά τους ή έχουν υποβάλει υποψηφιότητα, η διαδικασία της ηλεκτρονικής κλήρωσης επαναλαμβάνεται εκ νέου και από την κληρωτίδα εξαιρούνται οι φοιτητές που αρνήθηκαν ή δήλωσαν κώλυμα ή έχουν υποβάλει υποψηφιότητα.

Η τριμελής Εφορευτική Επιτροπή (Ο.Δ.Ε), μετά τη λήξη της προθεσμίας υποβολής υποψηφιοτήτων, ελέγχει τις υποψηφιότητες που έχουν υποβληθεί και της έχουν παραδοθεί, προκειμένου να διαπιστώσει αν συντρέχουν στο πρόσωπο κάθε υποψηφίου οι προϋποθέσεις εκλογιμότητας και δεν υφίστανται κωλύματα εκλογιμότητας.

Μετά την ολοκλήρωση του ελέγχου, το Ο.Δ.Ε. ανακηρύσσει τους/τις υποψηφίους/ιες και συντάσσει ενιαίο ψηφοδέλτιο που περιλαμβάνει με αλφαβητική σειρά τους/τις υποψηφίους/ιες ανά κύκλο σπουδών.

Με επιμέλεια της Τριμελούς Εφορευτικής Επιτροπής αναρτάται στην ιστοσελίδα του Τμήματος ο πίνακας των υποψηφίων και δύναται να αναρτάται σύντομο βιογραφικό σημείωμα κάθε υποψηφίου/ας, εφόσον το επιθυμεί ο/η ίδιος/α ο/η υποψήφιος/α.

Το Ο.Δ.Ε. οφείλει να διασφαλίζει την ουσιαστική και ακώλυτη άσκηση του εκλογικού δικαιώματος του μελών του εκλεκτορικού σώματος, να παρακολουθεί την ορθή και ομαλή διεξαγωγή της ηλεκτρονικής ψηφοφορίας, να υποβοηθά και να επιλύει οιοδήποτε ζήτημα προκύπτει κατά τη διάρκεια αυτής, καθώς και να συντάσσει και να υπογράφει το τελικό πρακτικό εκλογής.

Το Ο.Δ.Ε. έχει τη δυνατότητα να μεταθέσει τον χρόνο λήξης της ψηφοφορίας, εφόσον κρίνει ότι αυτό διευκολύνει την πληρέστερη εκτέλεση της εκλογικής διαδικασίας. Επίσης, μπορεί να ακυρώσει ή να επαναλάβει την εκλογική διαδικασία, μετά από σχετική αιτιολογημένη απόφαση, εφόσον δεν έχει ολοκληρωθεί κανονικά η έκδοση αποτελεσμάτων, κατόπιν ηλεκτρονικής επικοινωνίας με την Ε.Δ.Υ.Τ.Ε. Α.Ε. για τη διαθεσιμότητα ημερομηνιών διεξαγωγής και σύμφωνη γνώμη αυτής και χωρίς την εκ νέου υπογραφή Συμφωνητικού Επεξεργασίας Δεδομένων Προσωπικού Χαρακτήρα. (ΚΥΑ άρθρο 11 παρ.8).

Τυχόν ενστάσεις επί της εκλογικής διαδικασίας, υποβάλλονται εγγράφως ενώπιον του Οργάνου Διενέργειας Εκλογών.

**Γ. Εκλεκτορικό Σώμα**

Το σώμα εκλεκτόρων για την ανάδειξη των εκπροσώπων των φοιτητών/τριών στη Συνέλευση του Τμήματος απαρτίζεται από :

α) το σύνολο των φοιτητών/τριών των προγραμμάτων σπουδών πρώτου κύκλου του Τμήματος, που δεν έχουν υπερβεί την ανώτατη διάρκεια φοίτησης σύμφωνα με την παρ. 1 του άρθρου 76 του νόμου 4957/2022,

β) το σύνολο των φοιτητών/τριών των Προγραμμάτων Μεταπτυχιακών Σπουδών (Π.Μ.Σ.) που δεν έχουν υπερβεί την ελάχιστη διάρκεια του προγράμματος σπουδών, σύμφωνα με την απόφαση ίδρυσής του, και

γ) το σύνολο των υποψήφιων διδακτόρων του Τμήματος που δεν έχουν συμπληρώσει τρία (3) έτη από την εγγραφή τους.

Για την παρούσα εκλογική διαδικασία, Προγράμματα Μεταπτυχιακών Σπουδών λογίζονται αυτά στα οποία το Τμήμα έχει αναλάβει τη διοικητική τους υποστήριξη.

**Δ. Εκλογικοί κατάλογοι**

Οι εκλογικοί κατάλογοι συντάσσονται με επιμέλεια της αρμόδιας διοικητικής υπηρεσίας του Α.Ε.Ι., και περιλαμβάνουν τα ακόλουθα στοιχεία: ονοματεπώνυμο, πατρώνυμο, αριθμό Μητρώου φοιτητή, διεύθυνση ηλεκτρονικού ταχυδρομείου, Τμήμα και τον κύκλο προγράμματος σπουδών που φοιτά ο εκλογέας (πρώτο, δεύτερο ή τρίτο).

Οι εκλογικοί κατάλογοι παραδίδονται στο Όργανο Διενέργειας Εκλογών (Ο.Δ.Ε.) και δύνανται να αναρτώνται ανωνυμοποιημένοι) στην ιστοσελίδα του Τμήματος προκειμένου κάθε εκλογέας να δύναται να ελέγξει εάν συμπεριλαμβάνεται σε αυτούς. Εάν κάποιος εκλογέας διαπιστώσει ότι δεν συμπεριλαμβάνεται στους εκλογικούς καταλόγους, ενώ έχει δικαίωμα συμμετοχής στην εκλογική διαδικασία, δύναται να υποβάλει αίτημα ενώπιον του Ο.Δ.Ε. προκειμένου να συμπεριληφθεί στον εκλογικό κατάλογο. Το Ο.Δ.Ε. με απόφασή του αποδέχεται ή απορρίπτει αιτιολογημένα το αίτημα.

**Ε. Εκλογική Διαδικασία - Ηλεκτρονική Ψηφοφορία**

Η ψηφοφορία των εκπροσώπων των φοιτητών/τριών στη Συνέλευση του Τμήματος είναι άμεση και μυστική και διεξάγεται αποκλειστικά ηλεκτρονικά μέσω του ειδικού πληροφοριακού συστήματος με την ονομασία «Ψηφιακή Κάλπη ΖΕΥΣ» της ανώνυμης εταιρείας του Ελληνικού Δημοσίου, με την επωνυμία «Εθνικό Δίκτυο Υποδομών Τεχνολογίας και Έρευνας Α.Ε.» (Ε.Δ.Υ.Τ.Ε. Α.Ε.)

Η Εφορευτική Επιτροπή, με απόφασή της, ορίζει ένα από τα μέλη της ως Διαχειριστή της εκλογικής διαδικασίας. Ο Διαχειριστής προμηθεύεται τους κωδικούς πρόσβασης στο σύστημα «Ψηφιακή Κάλπη ΖΕΥΣ» από την ΕΔΥΤΕ Α.Ε., κατόπιν υποβολής σχετικού αιτήματος το οποίο θα αποστέλλεται στην Ε.Δ.Υ.Τ.Ε. Α.Ε. στην ηλεκτρονική διεύθυνση helpdesk@zeus.grnet.gr και θα κοινοποιείται στη Διεύθυνση Ηλεκτρονικής Διακυβέρνησης και Απλούστευσης Διαδικασιών του Υπουργείου Παιδείας και Θρησκευμάτων στην ηλεκτρονική διεύθυνση egovgram@minedu.gov.gr.

Μέσω των ανωτέρω κωδικών πρόσβασης ο Διαχειριστής καταχωρίζει στο σύστημα «Ψηφιακή Κάλπη ΖΕΥΣ» τα απαραίτητα στοιχεία για τη διεξαγωγή της ηλεκτρονικής ψηφοφορίας (τίτλο και περιγραφή ψηφοφορίας, τα ονοματεπώνυμα και τις ηλεκτρονικές διευθύνσεις των μελών του ανά περίπτωση Ο.Δ.Ε., τα ονοματεπώνυμα των υποψηφίων, τα ονοματεπώνυμα και τις ηλεκτρονικές διευθύνσεις των εκλογέων, καθώς και κάθε άλλο αναγκαίο στοιχείο) και καθορίζει σε συμφωνία με την Ε.Δ.Υ.Τ.Ε. Α.Ε. και του ανά περίπτωση Ο.Δ.Ε. το ακριβές χρονικό διάστημα για την προαναφερθείσα ημερομηνία, κατά το οποίο οι εκλογείς θα έχουν τη δυνατότητα να ασκούν το εκλογικό τους δικαίωμα.

Το Ο.Δ.Ε. δύναται να υποστηρίζεται από τις αρμόδιες διοικητικές υπηρεσίες του Α.Ε.Ι. για θέματα προσωπικού ή φοιτητών/τριών και ψηφιακής διακυβέρνησης σχετικά με την υποβολή των στοιχείων στο σύστημα «Ψηφιακή Κάλπη ΖΕΥΣ». Με τη δημιουργία της ηλεκτρονικής ψηφοφορίας, κάθε μέλος του Ο.Δ.Ε. δημιουργεί μέσω του συστήματος «Ψηφιακή Κάλπη ΖΕΥΣ» ένα αυστηρώς απόρρητο, ατομικό Κρυπτογραφικό Κλειδί Ψηφοφορίας και ευθύνεται προσωπικά, πειθαρχικώς για τη διαφύλαξή του από τυχόν διαρροή ή απώλεια, δεδομένου ότι τα Κρυπτογραφικά Κλειδιά Ψηφοφορίας είναι απαραίτητα για την παραγωγή των αποτελεσμάτων και δεν υπάρχει η δυνατότητα αντικατάστασής τους μετά την οριστικοποίηση της ψηφοφορίας.

Η εκλογή των εκπροσώπων πραγματοποιείται από ενιαίο ψηφοδέλτιο που περιλαμβάνει το σύνολο των υποψηφίων φοιτητών/τριών ανά κύκλο σπουδών.

Ο ανώτατος αριθμός των σταυρών προτίμησης ανά εκλογέα δεν δύναται να υπερβαίνει το ήμισυ του αριθμού των εκλόγιμων θέσεων των εκπροσώπων των φοιτητών/τριών. Οι εκλόγιμες θέσεις για το Τμήμα Διοικητικής Επιστήμης και Τεχνολογίας είναι  **3** εφόσον εκλεγούν φοιτητές/τριες και από τους πρώτους , δεύτερους και τρίτους κύκλους σπουδών που οργανώνει το Τμήμα. Σε κάθε άλλη περίπτωση, εκλέγονται έω**ς 2** εκπρόσωποι φοιτητών/τριών.

Ως εκπρόσωποι εκλέγονται αυτοί που έλαβαν τον μεγαλύτερο αριθμό ψήφων έως τη συμπλήρωση του αριθμού των εκλόγιμων θέσεων και σε κάθε περίπτωση ένας (1) από κάθε κύκλο σπουδών, εφόσον έχουν υποβληθεί υποψηφιότητες και για τους τρεις κύκλους σπουδών.

Ως αναπληρωματικοί εκπρόσωποι εκλέγονται οι λοιποί υποψήφιοι κατά τη σειρά του αριθμού των ψήφων που έλαβαν κατά την εκλογική διαδικασία. Αν υπάρχει ισοψηφία μεταξύ των υποψηφίων, διενεργείται ηλεκτρονική κλήρωση με τη χρήση του συστήματος ΖΕΥΣ μεταξύ αυτών που ισοψήφησαν.

**ΣΤ. Πέρας εκλογικής διαδικασίας – Πρακτικό εκλογής - Αποτελέσματα**

Το Όργανο Διενέργειας Εκλογών (Ο.Δ.Ε.) συντάσσει τα πρακτικά καταμέτρησης ψήφων και εκλογής, τα οποία υπογράφονται από όλα τα μέλη του και τα υποβάλλει προς τον Πρόεδρο του Τμήματος που είναι αρμόδιος για την έκδοση διαπιστωτικής πράξης εκλογής και τη γνωστοποίηση των αποτελεσμάτων στην ακαδημαϊκή κοινότητα με την ανάρτησή τους στην ιστοσελίδα του Τμήματος Διοικητικής Επιστήμης και Τεχνολογίας . Αναπόσπαστο μέρος του πρακτικού καταμέτρησης ψήφων αποτελούν το αρχείο μορφής PDF που περιέχει τα αποτελέσματα όπως εξάγονται από το σύστημα «ΖΕΥΣ» και η κατάσταση του συστήματος «ΖΕΥΣ» με τους εκλέκτορες που συμμετείχαν στην εκλογική διαδικασία.

Η προκήρυξη αυτή να καταχωρηθεί στο πρόγραμμα «ΔΙΑΥΓΕΙΑ», να αναρτηθεί στην Ιστοσελίδα του Τμήματος και να αποσταλεί μέσω ηλεκτρονικού ταχυδρομείου σε όλους τους φοιτητές και τις φοιτήτριες όλων των κύκλων σπουδών του Τμήματος Διοικητικής Επιστήμης και Τεχνολογίας.

Ο Πρόεδρος του Τμήματος

 Παναγιωτάκης Κωνσταντίνος

Αναπληρωτής Καθηγητής

**Συνημμένα:** Αίτηση υποψηφιότητας

**Εσωτερική διανομή:**

* Πρύτανη ΕΛΜΕΠΑ
* Αντιπρύτανη Ακαδημαϊκών Θεμάτων, Φοιτητικής Μέριμνας και Διά Βίου Μάθησης
* Διεύθυνση Ακαδημαϊκών Θεμάτων
* Γραμματεία Πρυτανείας
* Τμήμα Συλλογικών & Ατομικών Οργάνων & Επιτροπών
* Γραμματεία Σχολής Επιστημών Διοίκησης και Οικονομίας